GiliGold/VAD_KnessetCorpus huggingface dataset:
רוחמה אברהם-בלילא: המועמד להרכיב את הממשלה הוא חבר הכנסת טלב אלסאנע.
רוחמה אברהם-בלילא: משום שקיימת היום החלטה להתחיל בדיונים על התקציב אז המסגרת היא כזאת.
רוחמה אברהם-בלילא: 10 דקות למציעים, ו-5 דקות לסיעה.
רוחמה אברהם-בלילא: אני רוצה להצביע על זה.
רוחמה אברהם-בלילא: ה צ ב ע ה בעד – 13 נגד - אין נמנעים – אין מסגרת הדיון להצעות להביע אי אמון בממשלה אושרה.
רוחמה אברהם-בלילא: 13 בעד.
רוחמה אברהם-בלילא: המסגרת שנקבעה היא 10 דקות למציעים, ו-5 דקות לכל סיעה.
רוחמה אברהם-בלילא: לגבי קביעת מסגרת הדיון על התקציב, ההצעה שלנו היא לעשות שני סבבים של פתיחה וסגירה.
משה גפני: מי זה שלנו?
רוחמה אברהם-בלילא: שלי, של יושב-ראש הקואליציה, ויושב ראש האופוזיציה.
רוחמה אברהם-בלילא: לאחר שאתה תשמע את ההצעה, תאמין לי שגם ההצעה הזאת תהיה שלך ואתה תצביע עבורה.
רוחמה אברהם-בלילא: ההצעה שלנו היא להשאיר שני סבבים של פתיחה, סבב של פתיחה וסבב של סגירה, כאשר לכל סיעה תינתן האפשרות להציג את עמדתה במהלך 10 דקות.
רוחמה אברהם-בלילא: לאחר מכן אנחנו נתחיל בתהליך הדיון כאשר לחברי הקואליציה תינתן האפשרות לומר את דברם במשך פרק זמן של 3 דקות, ולחברי האופוזיציה בפרק זמן של 5 דקות.
רוחמה אברהם-בלילא: זה על-פי המפתח של שני שליש-שליש.
רוחמה אברהם-בלילא: הדיון הוא דיון שאורך די הרבה זמן.
רוחמה אברהם-בלילא: כל חבר כנסת יוכל להביע את עמדתו.
רוחמה אברהם-בלילא: אני רק מציינת שחבר כנסת שיציג את עמדתו במהלך הסבב של הפתיחה ושל הסגירה, לא ידבר בפרק זמן של בין ה-3 ל-5 דקות.
רוחמה אברהם-בלילא: ה צ ב ע ה בעד – 13 נגד - אין נמנעים – אין מסגרת הדיון בנושא התקציב אושרה.
רוחמה אברהם-בלילא: הדיון מתחיל היום בשעה שבע בערב.
רוחמה אברהם-בלילא: מחר ההצבעה תהיה לא לפני השעה שבע בערב.
משה גפני: ביום רביעי יש הצעות דחופות רגילות?
רוחמה אברהם-בלילא: הצעות דחופות לא.
רוחמה אברהם-בלילא: יהיו רק הצעות חוק פרטיות וממשלתיות וגם פה בהסכמה.
משה גפני: למה לא הצעות דחופות?
משה גפני: יום רביעי פנוי.
רוחמה אברהם-בלילא: הוא יחסית לא פנוי.
נסים זאב: זה דיון אישי או סיעתי?
רוחמה אברהם-בלילא: דיון אישי.
משה גפני: גברתי היושבת ראש, לפי הסדר יום שני ושלישי זה הצעות חוק ממשלתיות ויום רביעי זה הצעות חוק של חברי כנסת והצעות דחופות לסדר.
משה גפני: הממשלה מנצלת את יום שני ושלישי להצעת חוק ממשלתית להצעת חוק התקציב.
משה גפני: אין שום סיבה אחרי שהממשלה מביאה את הצעת החוק הממשלתית שלה, זכותה לבחור להביא חוקים אחרים, אני הייתי מעדיף שהיא תביא חוקים אחרים, אבל היא לא יכולה לגזול את כבשת הרש שלנו.
משה גפני: אני מבקש להגיש הצעות דחופות לסדר והצעות חוק.
משה גפני: הממשלה לא יכולה להביא הצעת חוק ממשלתית אלא אם כן אנחנו מסכימים, ואנחנו לא מסכימים.
רוחמה אברהם-בלילא: חבר הכנסת גפני, הסוגיה הזאת בהחלט עלתה כשדנו עם חבר הכנסת גדעון סער בעניין.
רוחמה אברהם-בלילא: אתה חבר כנסת יותר ותיק, ואתה יודע שבשבוע של דיונים על התקציב בדרך כלל לא היו הצעות חקיקה פרטיות.
משה גפני: היו הצבעות ביום רביעי בערב.
זהבה גלאון: היו שלושה ימים תמיד, ואז הצבעות היו תמיד ביום רביעי בערב כמו שאומר חבר הכנסת גפני.
רוחמה אברהם-בלילא: אם אנחנו נתכנסנו וישנה פה החלטה להביא את הצעות החוק הפרטיות כאשר מלכתחילה, ואני אומרת בצורה הכי שקופה שרק יכולה להיות, שלא היתה שום כוונה להביא את הצעות החוק הפרטיות האלה השבוע.
זהבה גלאון: זו שערורייה שלא היתה כוונה.
רוחמה אברהם-בלילא: כל מה שיציעו לך הרי תאמרי שזה שערורייה, ובסופו של דבר את מסכימה.
משה גפני: אני לא אומר שזה שערוריה, אבל אני לא מסכים.
משה גפני: ביום רביעי היו ההצבעות על התקציב.
משה גפני: בגלל שהאופוזיציה קטנה אז מותר לכם לרמוס אותה?
רוחמה אברהם-בלילא: זה רמיסה?
רוחמה אברהם-בלילא: לא מספיק לך, נתתי לך את כל הזמן שבעולם.
רוחמה אברהם-בלילא: חבר האופוזיציה שלידך יושב אומר מה יגידו כל חברי האופוזיציה בכל כך הרבה זמן?
רוחמה אברהם-בלילא: זה גם לא בסדר.
משה גפני: זה שהיחס שלך כלפיי הוא בסדר גמור, אין ויכוח.
משה גפני: אבל זו רמיסה של הממשלה כלפי הכנסת.
משה גפני: יום רביעי מגיע לנו.
משה גפני: את הצעות החוק הממשלתיות תביאו בימי שני ושלישי, אל תביאו את התקציב.
גדעון סער: אני דיברתי עכשיו עם יושב-ראש הקואליציה, ואני חייב קודם כל להבהיר את הדברים.
גדעון סער: כאשר הגעתי היום לישיבה הכוונה היתה לקיים את יום רביעי כיום ממשלה שלישי, ולכך התנגדתי כאשר לב הדברים הוא באמת החקיקה הפרטית.
גדעון סער: יחד עם זאת, יש הסכמה שיהיו הצעות דחופות לסדר, ואם יושב-ראש הקואליציה מסכים אז אני חושב - - -
משה גפני: גברתי היושבת ראש, יש התפתחויות בפרשה של רמון, האם הכנסת לא צריכה לדון בזה בגלל שהממשלה החליטה להביא תקציב?
נסים זאב: פתאום פרשת רמון חשובה לרב גפני.
נסים זאב: זה מה שמעניין אותך?
אביגדור יצחקי: אני רוצה להציע הצעה.
רוחמה אברהם-בלילא: חוות הדעת של היועצת המשפטית של הוועדה אומרת:
רוחמה אברהם-בלילא: סעיף 32 לתקנון קובע כי יומיים משלושת ימי הישיבות שיוקדשו להצעות הממשלה, ביום הישיבה האחרון יוקדש להצעות חוק פרטיות והצעות לסדר.
רוחמה אברהם-בלילא: סעיף קטן (ג) קובע שהסעיף לא יחול בשבוע שדנים בו בתקציב.
זהבה גלאון: אבל, ההצבעה על התקציב ביום שלישי בערב.
רוחמה אברהם-בלילא: 40 מחברי הכנסת מבקשים מראש הממשלה להגיע ובסוף הדיון נשארים אולי אולי עשרה.
רוחמה אברהם-בלילא: אם אתם רוצים הצעות לסדר, אז בואו נראה שכל אלה שמגישים נמצאים.
רוחמה אברהם-בלילא: השבוע הזה אם יוחלט שיהיו הצעות לסדר, אני רוצה לראות את כל חברי הכנסת שמגישים הצעות לסדר מדברים, ושלא שבשעה שתיים או שלוש או לאחר ההצבעות על הצעות החוק הפרטיות, הם יתחפפו.
רוחמה אברהם-בלילא: זה לא יהיה מקובל.
רוחמה אברהם-בלילא: אם אתם רוצים ללכת במצב כזה, אין לי שום בעיה.
רוחמה אברהם-בלילא: תנו כבוד גם לנושא ההצעות לסדר.
רוחמה אברהם-בלילא: אי אפשר שאנחנו נלך לקראתכם ואתם לא תהיו נוכחים.
רוחמה אברהם-בלילא: זה לא יהיה.
אביגדור יצחקי: אני מבקש להציע הצעה.
אביגדור יצחקי: עיני לא צרה לא בזמן של הכנסת, ולא בזמן של אף אחד.
אביגדור יצחקי: ברוך השם אנחנו הולכים לשבת פה כל כך הרבה זמן, יהיה זמן לכולם לכל דבר.
אביגדור יצחקי: לכן מה שאני מציע, ביום רביעי יש שלוש הצעות של דין רציפות וזה בדיוק זמן קצר בשביל לגמור את זה.
גדעון סער: זה רק הצבעה.
אביגדור יצחקי: זה רק הצבעה.
אביגדור יצחקי: אנחנו נביא שתי הצעות ממשלתיות, השאר הצעות פרטיות, ובסוף הצעות לסדר.
משה גפני: מה זה הצעות ממשלתיות?
משה גפני: של קריאה ראשונה?
אביגדור יצחקי: כן, שתיים שסיכמתי עם מרכז האופוזיציה.
משה גפני: בסוף סדר היום.
משה גפני: שחברי הקואליציה יבואו לדבר בקריאה הראשונה.
גדעון סער: עכשיו אנחנו מתווכחים על המיקום של שתי הצעות חוק ממשלתיות, איך אין גבול?
גדעון סער: זה לא עניין לוועדה הזאת.
גדעון סער: הדבר הזה סוכם, מי שיש לו בעיות יפנה בדרכים המקובלות.
גדעון סער: כרגע לא מרכיבים פה את סדר היום של יום רביעי.
גדעון סער: יש הצעות דחופות ויש הצעות פרטיות.
רוחמה אברהם-בלילא: הצבענו ומה שהצבענו סביר וקביל על כולם.
רוחמה אברהם-בלילא: כולכם הצבעתם על זה.
יורם מרציאנו: אנחנו הודענו על-פי מה שהודיעו לנו ממזכירות הכנסת, שהשבוע אין הצעות דחופות.
יורם מרציאנו: הצעות דחופות אפשר להגיש עד היום בשעה עשר בבוקר, אני מבקש להאריך את מועד ההגשה עד לאחת עשרה וחצי או עד מחר, ושמחר תתכנס הנשיאות ותחליט.
רוחמה אברהם-בלילא: הגשת בקשות דחופות לסדר תהיה היום עד השעה ארבע אחר הצהריים.
משה גפני: אני מודה לך גברתי היושבת ראש.
משה גפני: בקשות חברי הכנסת להקדמת הדיון בהצעות החוק הבאות: 1.
משה גפני: הצעת חוק ועדות חקירה (תיקון-החלטת הכנסת על הקמת ועדת חקירה), התשס"ז-2006 (פ/1656/17), של חבר הכנסת יצחק לוי
רוחמה אברהם-בלילא: הנושא הבא הוא בקשות חברי הכנסת להקדמת הדיון בהצעות חוק, ויש לנו ארבע הצעות חוק.
רוחמה אברהם-בלילא: הצעת החוק הראשונה הוא הצעת חוק ועדת חקירה של חבר הכנסת יצחק לוי.
רוחמה אברהם-בלילא: יש את הצעת חוק-יסוד: נשיא המדינה של חבר הכנסת גלנטי, ויש הצעת חוק שימור הפצה לוויינית אנלוגית של חברי הכנסת זיו, חנין ואורלב, והצעת חוק יישום תכנית ההתנתקות של חברי הכנסת אורי אריאל, אביגדור יצחקי וקבוצת חברי כנסת.
רוחמה אברהם-בלילא: אני עוברת לבקשה לפטור מחובת הנחה את הצעת חוק ועדות חקירה, של חבר הכנסת יצחק לוי.
רוחמה אברהם-בלילא: אנא הסבר לחברי הוועדה מדוע יש לפטור את הצעות החוק מחובת הנחה.
יצחק לוי: מדובר בהצעה שמאפשרת מסלול נוסף להקמת ועדת חקירה ממלכתית וזה הכנסת.
יצחק לוי: אנחנו נוכחנו לדעת שייתכן שרוב חברי הכנסת ורוב הציבור, יהיה בעד ועדת חקירה ממלכתית כי יש בזה צורך, והממשלה תחליט שהיא לא מקימה.
יצחק לוי: דבר נוסף, אנחנו יודעים שהוועדה שהוקמה היום גם היא יש בה הרבה הרהור ציבורי באמון שלה, בממנים שלה, ובכל מיני דברים.
יצחק לוי: אני מבין שההצעה הזאת היא בוודאי לא מוסכמת, יש בה בעד ונגד.
יצחק לוי: אני חושב שראוי לדון בה עכשיו מכיוון שעדיין עכשיו אפשר בהליך זריז להעביר את ההצעה אם יהיה לה רוב בכנסת תהיה ועדת חקירה ממלכתית.
יצחק לוי: אם לא יהיה לה רוב בכנסת היא תיפול בקריאה טרומית.
יצחק לוי: אבל לחכות עם זה עכשיו 45 יום, זה יהיה קצת אתרוגים אחרי סוכות, בעיקר שהכוונה היא איננה למלחמה הבאה אלא למלחמה הזאת.
רוחמה אברהם-בלילא: מתי הגשת את הצעת החוק?
יצחק לוי: אני הגשתי את הצעת החוק בפגרה, ורק לפני שבוע היא הונחה על שולחן הכנסת.
יצחק לוי: אני חשבתי שהיא תונח כבר בשבוע הראשון.
יצחק לוי: אבל כנראה לפי סדר העבודה של מניחי החוקים היא הוגשה רק ביום שני שעבר.
יצחק לוי: לכן, מייד ניגשתי לוועדה.
יצחק לוי: אני מבקש מהוועדה לא להתייחס למחלוקת, אלא לדחיפות הנושא כי הנושא הוא דחוף.
רוחמה אברהם-בלילא: אם היה מצב שבו לא הוחלט על שום הקמת ועדת בדיקה כזאת או אחרת, המצב היה פרוץ, אבל יצאו שלוש ועדות לדרך.
יצחק לוי: לא שלוש, הרבה יותר.
יצחק לוי: יש הרבה מאוד ועדות שיצאו לדרך, ואף אחת מהן היא לא ועדת חקירה ממלכתית.
יצחק לוי: יש את הוועדות של הרמטכ"ל.
יצחק לוי: אנחנו שומעים שעוד לפני שהן מסכמות את עבודתן, הרמטכ"ל מקבל החלטות.
יצחק לוי: יש ועדות של מבקר המדינה.
יצחק לוי: שר הביטחון הואיל לבטל את ועדתו מכיוון שהוא ראה שזה יותר מידיי, ויש את ועדת וינוגרד.
יצחק לוי: יכול מאוד להיות שהוועדות יסתרו אחת את השנייה, ואין להן סמכות לבוא ולהגיד: אנו מרכזים את העניין.
יצחק לוי: לדעתי, להבנתי, יש היום עדיין צורך להקים ועדת חקירה ממלכתית.
יצחק לוי: להבנתי יש גם ציבור לא קטן שדורש את זה, וגם חברי כנסת לא מעטים שדורשים את זה.
יצחק לוי: לכן אני חושב שזה ריאלי, זה מעשי.
יצחק לוי: אני מבקש גם מהקואליציה להתעלם רגע מהמחלוקת.
רוחמה אברהם-בלילא: אני אומרת בשיא הכנות, אני לא אאפשר לעוזרים להיכנס לוועדה אם השוק הזה ימשיך.
רוחמה אברהם-בלילא: אני לא מוכנה לזה.
רוחמה אברהם-בלילא: מאוד קשה לשמוע אחד את השני.
יצחק לוי: אני מבקש מכל סיעות הבית להתעלם מהמחלוקת המהותית ולאפשר דיון.
יצחק לוי: ייתכן מאוד שהדבר הזה ייפול בקריאה טרומית, ייתכן שלא.
יצחק לוי: בואו נדבר על זה, בואו נדון, ולא בגלל בעיה פרוצדוראלית למנוע את הדיון בנושא.
אביגדור יצחקי: אני לא רואה את הדחיפות.
רוחמה אברהם-בלילא: מי בעד לפטור את הצעתו של חבר הכנסת לוי מחובת הנחה?
רוחמה אברהם-בלילא: ה צ ב ע ה בעד - 7 נגד - 10 נמנעים - אין הבקשה לפטור את הצעת חוק ועדות חקירה (תיקון-החלטת הכנסת על הקמת ועדת חקירה), התשס"ז-2006 (פ/ 1656/17) של חבר הכנסת יצחק לוי מחובת הנחה לא נתקבלה.
רוחמה אברהם-בלילא: 7 בעד, 10 נגד, לפיכך אני קובעת שהצעת החוק - - -
גדעון סער: אני מבקש רביזיה.
רוחמה אברהם-בלילא: יש לך דקה לרביזיה.
משה גפני: מדובר בהצעת חוק של הקמת ועדת חקירה ממלכתית ולי לא היתה עמדה בעניין הזה.
משה גפני: אבל, אחרי שמפלגת העבודה הסבירה לי שחייבים ועדת חקירה ממלכתית, והם שכנעו אותי שצריך להצביע בעד, הצבעתי בעד.
משה גפני: אבל עכשיו אני רואה שהם מצביעים נגד, אז אולי אני אשנה את דעתי.
משה גפני: אולי תתני להם להסביר לי.
רוחמה אברהם-בלילא: יש לך את האפשרות של הרביזיה שמסתיימת בעוד 15 שניות.
רוחמה אברהם-בלילא: אם אתה רוצה לשנות את דעתך אתה יכול עכשיו.
רוחמה אברהם-בלילא: אני עוברת להצבעה על הרביזיה שהציע חבר הכנסת סער.
רוחמה אברהם-בלילא: מי בעד הרביזיה ירים את ידו?
רוחמה אברהם-בלילא: מי נגד הרביזיה?
רוחמה אברהם-בלילא: ה צ ב ע ה בעד - 7 נגד - 8 נמנעים - אין הרביזיה לא התקבלה.
רוחמה אברהם-בלילא: 7 בעד, ו-8 נגד, ולפיכך אני קובעת שהרביזיה לא התקבלה.
גדעון סער: איך יכול להיות 7 בעד אם היינו 7 קודם והצטרפה אלינו חברת הכנסת ליבנת.
רוחמה אברהם-בלילא: יכול להיות שמישהו יצא.
לימור לבנת: אני הצבעתי.
גדעון סער: אני חושב שנצטרך לעבור לשיטה של הצבעות שמיות בוועדה.
רוחמה אברהם-בלילא: אין לי שום בעיה.
רוחמה אברהם-בלילא: כל הצבעה שתדרשו שהיא תהיה שמית, תקבלו.
גדעון סער: מאה אחוז, אני מודה לך.
נסים זאב: איך אתה מערער על האימון של יושבת הראש?
נסים זאב: אני מוחה על כך, קצת כבוד.
גדעון סער: זה ספירה מודרנית.
נסים זאב: בואו נספור.
רוחמה אברהם-בלילא: אנחנו כבר אחרי ההצבעה ואני לא מתכוונת לחזור עליה, נקודה.
רוחמה אברהם-בלילא: 2.
רוחמה אברהם-בלילא: הצעת חוק-יסוד: נשיא המדינה (תיקון-הפסקה זמנית של הכהונה ביוזמת ועדת הכנסת) (פ/1665), הצעת חבר הכנסת יצחק גלנטי
רוחמה אברהם-בלילא: הנושא השני זה הצעת חוק-יסוד: נשיא המדינה (תיקון-הפסקה זמנית של הכהונה ביוזמת ועדת הכנסת), הצעתו של חבר הכנסת יצחק גלנטי.
רוחמה אברהם-בלילא: חבר הכנסת גלנטי, נא הסבר את עמדתך ובקשתך לחברי הוועדה.
יצחק גלנטי: נוצר מצב נכון לרגע זה שהנשיא נמנע מהגשת בקשה לנבצרות עד לגמר החקירה.
יצחק גלנטי: מאידך, המצב הנוכחי הייתי מגדיר אותו כבלתי נסבל מבחינת הפגיעה בכנסת, במוסד הנשיאות, ובנשיא עצמו.
יצחק גלנטי: נכון לרגע זה אני חייב לציין שמתוך כל אלה שהגישו את החתימה שלהם לבקשה הזאת, להצעה הזאת, שלושה חברים מחקו את הצעתם: חברת הכנסת קולט אביטל, חברת הכנסת זהבה גלאון, וחבר הכנסת משה שרוני.
יצחק גלנטי: מאחר ונתבקשתי על-ידי מספר חברי הכנסת לדחות את הדיון בעשרים וארבע שעות, נעניתי לבקשתם, ואני מקווה שמחר יהיה המשך לדיון.
רוחמה אברהם-בלילא: אני מבינה שאדוני משך את הצעתו.
יצחק גלנטי: ל-24 שעות.
רוחמה אברהם-בלילא: בסדר, אני עוברת להצעת חוק הבאה.
רוחמה אברהם-בלילא: 3.
רוחמה אברהם-בלילא: הצעת חוק שימור הפצה לוויינית אנלוגית לציבור של שידורי הטלוויזיה התשס"ז-2006 (פ/1662/17), הצעת חברי הכנסת יצחק זיו, דב חנין, וזבולון אורלב
רוחמה אברהם-בלילא: ההצעה הבאה שעליה מבקשים פטור מחובת הנחה היא הצעת חוק שימור הפצה לוויינית אנלוגית לציבור של שידורי הטלוויזיה התשס"ז-2006 (פ/1662/17), הצעת חברי הכנסת יצחק זיו, דב חנין, וזבולון אורלב.
רוחמה אברהם-בלילא: חבר הכנסת יצחק זיו, בבקשה.
יצחק זיו: מאחר וקיבלתי התחייבות מהרשות השנייה שהם מתחייבים לא לפגוע בשידור, אנחנו נדחה את זה לשבוע ימים כדי לקבל את ההתחייבות בכתב.
רוחמה אברהם-בלילא: אני יודעת שהממשלה מתנגדת לצורך העניין הזה.
רוחמה אברהם-בלילא: זה לא רק לשבוע ימים.
רוחמה אברהם-בלילא: נמצאת איתנו יושבת-ראש הרשות השנייה נורית דאבוש שתסביר, כי יש פה איזשהי אי הבנה שלא ברורה לי אם להסיר את זה או לדחות את זה בשבוע.
נורית דאבוש: אנחנו הבהרנו לחבר הכנסת זיו שבכל מה שקשור לאוכלוסייה שכלפיה הוא מודאג, אוכלוסיית מעוטת היכולת, מלכתחילה לא היתה שום כוונה לפגוע בהם.
נורית דאבוש: השידור האנלוגי הקרקעי ימשיך כרגיל.
נורית דאבוש: מי שיש לו אנטנה מעל הגג שהעלות שלה היא נמוכה, ימשיך לקלוט גם את ערוץ 1 וגם את ערוץ 2.
נורית דאבוש: כל הנושא של השידור האנלוגי מדבר על אוכלוסייה שיש לה צלחת מעל לגג, האוכלוסייה הזאת היא אחרת לגמרי במהותה.
נורית דאבוש: הבהרנו את זה לחבר הכנסת זיו, ואנחנו גם נכתוב לו את ההתחייבות שלנו בהתאם להחלטת הממשלה זה עד דצמבר 2008.
אביגדור יצחקי: כאשר הדיגיטאלי יעבור ויהיה הטריסטריאלי, האנלוגי ימשיך להישאר לכאלה שלא רוצים לשלם את ה-30-40 שקלים?
נורית דאבוש: על-פי החלטת הממשלה זה מסתיים בדצמבר 2008.
רוחמה אברהם-בלילא: אז אתה משכת את הצעתך.
יצחק זיו: דוחה לשבוע עד שנקבל את מכתב ההתחייבות.
רוחמה אברהם-בלילא: כמובן שהמטרה היא שבוע ימים.
רוחמה אברהם-בלילא: אני מניחה שאני אקבל במהלך השבוע מכם תגובה האם תשובה כזאת או אחרת, ואיך אתם רוצים להמשיך עם זה.
יצחק זיו: בהחלט כן.
יצחק זיו: 4.
יצחק זיו: הצעת חוק יישום תכנית ההתנתקות (תיקונים שונים), התשס"ז-2006, (פ/1644/17), הצעת חברי הכנסת אורי אריאל, אביגדור יצחקי וקבוצת ח"כים
רוחמה אברהם-בלילא: הצעת החוק הרביעית שאנחנו צריכים לפטור אותה מחובת הנחה היא הצעת חוק יישום תוכנית ההתנתקות (תיקונים שונים), התשס"ז-2006 (פ/1644/17), הצעתו של חבר הכנסת אורי אריאל.
רוחמה אברהם-בלילא: חבר הכנסת אריאל, נא הסבר מדוע אתה רוצה לפטור את הצעת החוק מחובת הנחה.
אורי אריאל: הלוואי והייתי יכול להגיד כמו קודמי חבר הכנסת זיו, שאני מושך את זה כי עוד שבוע יגיע מכתב הסכמות.
אורי אריאל: נדמה לי שזה לא המצב.
אורי אריאל: אנחנו נמצאים 16 חודשים אחרי הפינוי מגוש קטיף וצפון השומרון.
אורי אריאל: אליבא דכל הגורמים יש נושאים שלא מוסדרים בחוק בגלל שוועדת הכספים שהכינה את החוק לא יכלה לחזות את כל הבעיות הקשות.
אורי אריאל: אחרי 16 חודש שמינהלת סלע וכל מי שהיה מעורב ניסה לפתור, הגענו להבנה חבר הכנסת אביגדור יצחקי ואנוכי וחברי כנסת נוספים שיש צורך בחקיקה בעניין הזה.
אורי אריאל: ישבנו עם האוצר ולאוצר יש את ההערות שלו.
אורי אריאל: אנחנו אמרנו לאוצר שכל מה שהוא יפתור בלי חקיקה, אנחנו נוריד מהחקיקה.
אורי אריאל: הבקשה לפטור היא כי עברו 16 חודשים ולא מגיע לאנשים הללו לסבול.
אורי אריאל: הם לא עשו משהו רע.
אורי אריאל: מה שקרה קרה, אני כמובן לא אכנס לזה.
אורי אריאל: כרגע מה שנכון לעשות הוא לעשות כל מאמץ אפשרי, ממש אפילו בצורה יוצאת דופן, כדי להקל עליהם את סבלם המיותר שאיננו מגיע להם.
רוחמה אברהם-בלילא: אני חושבת שהצעת החוק הזאת מבורכת.
רוחמה אברהם-בלילא: כמה חברי כנסת חתמו עליה?
אורי אריאל: מעל שישים חברי כנסת מכל המפלגות.
אביגדור יצחקי: אני נעניתי ליוזמתו של חבר אורי אריאל והצטרפתי לעניין כי אני באמת חושב שהטיפול במפוני גוש קטיף הוא באמת בעייתי.
אביגדור יצחקי: אני חושב שבהצעת החוק הזאת ישנם שני דברים שצריך לשים לב אליהם.
אביגדור יצחקי: קודם כל, זה מתקן עיוותים שלא נמצאים בחקיקה הקודמת.
אביגדור יצחקי: אני לא אפרט אותם פה, אבל באמת היו שם עיוותים שלדעתי זה פשוט לא הגון, לא מעבר לזה.
אביגדור יצחקי: אם מדובר בכאלה ששכרו דירה ציבורית או דירה פרטית, אם זה שווי של חממות שהן שווי בגוש קטיף אבל זה לא שווי באשקלון, ועוד הרבה הרבה עיוותים אחרים שאני חושב שצריך לתקן אותם.
אביגדור יצחקי: יחד עם זאת ולמען הגילוי הנאות, אני שמח שהגורמים בממשלה גם מינהלת סלע, גם מנכ"ל משרד ראש הממשלה וגם שר האוצר, הביעו נכונות להתחיל לסיים תהליכים ולקדם אותם.
אביגדור יצחקי: אני חושב שזה נעשה בגלל שהגשנו את הצעת החוק.
אביגדור יצחקי: האישור של פטור מחובת הנחה זה עוד הוכחה שהכנסת נחושה לטפל באנשים האלה כמו שצריך.
אביגדור יצחקי: אני מוכרח לומר אמירה פוליטית.
אביגדור יצחקי: אני לא בטוח מי יש לו אינטרס לפתור את הבעיות, ומי אין לו אינטרס.
אביגדור יצחקי: אבל אם אנחנו נרצה פעם לעשות איזשהם מהלכים בעתיד יהיה קשה מאוד כשהדוגמה הזאת של מפוני גוש קטיף היא לנגד עיננו.
אביגדור יצחקי: לכן חשוב מאוד גם ברמה האנושית וגם ברמה העתידית לפתור את הבעיה הזאת ולהגיע לסיכום, ולכן אנחנו מבקשים פטור מחובת הנחה.
רוחמה אברהם-בלילא: תודה רבה לך.
רוחמה אברהם-בלילא: ה צ ב ע ה בעד - 15 נגד - אין נמנעים – אין הבקשה לפטור מחובת הנחה את הצעת חוק יישום תכנית ההתנקות (תיקונים שונים) התשס"ז-2006 של חבר הכנסת אורי אריאל, אביגדור יצחקי וקבוצת חברי כנסת, אושרה.
רוחמה אברהם-בלילא: בעד 15, פה אחד.
רוחמה אברהם-בלילא: אין נמנעים, אין מתנגדים.
רוחמה אברהם-בלילא: לפיכך, אני קובעת כי הצעת החוק של חבר הכסת אריאל וחבר הכנסת אביגדור יצחקי, וקבוצת חברי כנסת, קיבלה פטור מחובת הנחה.
רוחמה אברהם-בלילא: מה שנותר לי הוא לאחל לכם בהצלחה.
אורי אריאל: אני רוצה להודות לך.
גלעד ארדן: צריך לרשום שחבר הכנסת יצחקי אמר שבעתיד אי אפשר יהיה לעשות מהלכים כאלה, זה יהיה מאוד בעייתי.
גלעד ארדן: ג.
גלעד ארדן: שינוי במקומות הישיבה במליאה לאור השינוי בהרכב הקואליציוני
רוחמה אברהם-בלילא: הנושא הבא על סדר היום החלפת סדר הישיבה במליאה.
רוחמה אברהם-בלילא: מכיוון שסיעת "ישראל ביתנו" הצטרפה לקואליציה באנו בדברים עם יושב-ראש האופוזיציה ועם הקואליציה, והגענו פחות או יותר להסכמה.
יורם מרציאנו: לא, אין הסכמה.
רוחמה אברהם-בלילא: אתה קודם כל תשמע, ואחר כך תבוא בטענה, אלא אם כן אתה כבר יודע מה אני עומדת לומר.
משה גפני: אני לא חבר בוועדת הכנסת, אבל אני מערער על המוסד הזה.
משה גפני: לא היה מוסד כזה של יושב-ראש הקואליציה ויושב ראש האופוזיציה.
משה גפני: היו ראשי סיעות.
לימור לבנת: זה לא אומר שאנחנו צריכים לקבל את מה שהם אמרו.
רוחמה אברהם-בלילא: עם כל הכבוד לחברי הכנסת, אתם יכולים לקבל מה שאתם רוצים.
רוחמה אברהם-בלילא: הוועדה הזאת היא הוועדה הכי פוליטית שיכולה להיות, ואני משתדלת מאוד להגיע להסכמות עם כלל חברי הבית.
רוחמה אברהם-בלילא: כשנוח לכם אז ההסכמות עם גדעון סער מקובלות, וכשלא נוח לכם ההסכמות לא מקובלות.
רוחמה אברהם-בלילא: תחליטו אתם איך אתם רוצים להתנהל.
רוחמה אברהם-בלילא: המגמה שלי בוועדה היא להגיע להסכמות עם כולם.
רוחמה אברהם-בלילא: יכול מאוד להיות שבגלל שאתה לא חבר בוועדה הזאת אתה לא רואה שבסופו של דבר כל חברי הכנסת בדרך כלל מצביעים פה אחד.
רוחמה אברהם-בלילא: ההצעה היא כזאת, חברי הכנסת של ישראל ביתנו יעברו במקום חברי הכנסת של יהדות התורה.
רוחמה אברהם-בלילא: חברי הכנסת של ש"ס יתקזזו קצת יותר לטובת האמצע.
רוחמה אברהם-בלילא: חברי הכנסת של מרץ יעברו ליד חברי הכנסת של הליכוד, כאשר יש בקשה באופן מיוחד של חבר הכנסת רביץ לשבת בקצה השולחן.
רוחמה אברהם-בלילא: אני מודיעה לראשי הסיעות שלגבי המיקום של חברי הכנסת אתם מתבקשים לדבר עם מזכיר הכנסת אריה האן, ולמצב את חברי הכנסת.
רוחמה אברהם-בלילא: המפתח יהיה אותו מפתח שהוא עכשיו.
רוחמה אברהם-בלילא: זה אומר שאם נניח לסיעת ישראל ביתנו יש שני מקומות בשורה הראשונה, היא תקבל שני מקומות בשורה הראשונה, באמצע מצד שמאל.
רוחמה אברהם-בלילא: המפתח יישאר אותו מפתח לגבי ישיבת חברי הכנסת.
רוחמה אברהם-בלילא: אני עוברת להצבעה, מי בעד?
רוחמה אברהם-בלילא: חבר הכנסת גפני, אמרתי לך שזה יהיה פה אחד.
משה גפני: לא, למה פה אחד?
רוחמה אברהם-בלילא: יש לך דקה להתייעצות סיעתית.
משה גפני: דקה להתייעצות סיעתית?
משה גפני: האם כשישראל ביתנו תפרוש, האם שוב נחזור לזה?
רוחמה אברהם-בלילא: הדקה נגמרה.
רוחמה אברהם-בלילא: ה צ ב ע ה בעד - 8 נמנעים – 1 שינוי סדר מקומות הישיבה במליאה לאור השינוי בהרכב הקואליציוני אושר.
רוחמה אברהם-בלילא: בעד 8, נמנע 1.
רוחמה אברהם-בלילא: לפיכך, אני קובעת שסדר מקומות הישיבה אושר.
משה גפני: אני מבקש שלא יעשו את השינויים בלי שמדברים איתנו.
רוחמה אברהם-בלילא: חבר הכנסת גפני, אנחנו מודעים לרגישות והכל יסתדר.
רוחמה אברהם-בלילא: אין צורך לדבר על זה עכשיו.
רוחמה אברהם-בלילא: בוקר טוב חברי חברי הכנסת, אני רוצה לקדם בברכה, גם בשמכם, את תלמידי בית ספר מקים ה' בראשון לציון, שבאו להתרשם מהעבודה כאן, גם של ועדת הכנסת.
רוחמה אברהם-בלילא: אני מניחה שתלוו אותנו כל היום ואני מקווה שאכן תתרשמו.
רוחמה אברהם-בלילא: בכל מקרה שתרצו לדעת קצת יותר, נשמח כולנו לעזור ולסייע ככל שניתן.
רוחמה אברהם-בלילא: אני מאחלת לכם הצלחה בלימודים.
רוחמה אברהם-בלילא: על סדר היום נושא אחד, הצעה לתיקון תקנון הכנסת בדבר שינוי שם ועדת הפנים ואיכות הסביבה.
ראובן ריבלין: אין הצעות קונטרוברסליות, להקדים את הבחירות, לאחר אותן?
רוחמה אברהם-בלילא: זה שבוע שקט.
ראובן ריבלין: חשבתי שיושב-ראש הקוליה הכריע את כולם.
משה שרוני: חשבתי שתהיה הצעה לסדר על כך שיש 25 טון גז כאן, וכל הבניין יעוף למעלה.
רוחמה אברהם-בלילא: אדוני יודע שזה לא על סדר יומה של ועדת הכנסת.
רוחמה אברהם-בלילא: אני בטוחה שגם יושבת-ראש הכנסת וגם מנכ"ל הכנסת נותנים דעתם על העניין.
רוחמה אברהם-בלילא: אם לא, שאדוני יעלה הצעה לסדר.
רוחמה אברהם-בלילא: השבוע היינו צריכים להתחיל בכל מה שקשור לסוגיית פיצול חוק ההסדרים, כולל חוק התקציב.
רוחמה אברהם-בלילא: אבל בתיאום מלא עם יושב-ראש הקואליציה, וכמי שהכינה את יום העיון, וגם היועצת המשפטית של הכנסת נתנה דעתה על העניין הזה – כל עוד מדינת ישראל לא נמצאת בשעת חירום, סיכמנו יושב-ראש הקואליציה ואנוכי, גם על דעת יושבי ראש הוועדות, שלהבדיל משנים קודמות חוק ההסדרים יפוצל ככל הניתן לוועדות הרלוונטיות.
רוחמה אברהם-בלילא: הוא לא יועבר לוועדת הכספים כמקשה אחת.
רוחמה אברהם-בלילא: יש לנו חוות דעת של היועצת המשפטית לכנסת בנושא זה.
רוחמה אברהם-בלילא: אתמול קיימתי דיון מעמיק עם כל היועצים המשפטיים של הוועדות, כולל היועצת המשפטית לכנסת.
רוחמה אברהם-בלילא: עברנו על חוק ההסדרים סעיף סעיף.
רוחמה אברהם-בלילא: בכוונתי לפצל אותו לוועדות הרלוונטיות, כך שיהיה דיון מקיף ונרחב, וכנסת ישראל תוכל לתת עליו את הדעת.
רוחמה אברהם-בלילא: גם אם נפצל חוקים כאלה ואחרים, נגיע להסכמה ברורה עם יושבי ראש הוועדות שאליהם אנחנו מעבירים את החוק, שזה יידון בפרק זמן מסוים.
רוחמה אברהם-בלילא: לא ייקבע 31 בדצמבר, כי יש ארבע רפורמות כבדות משקל שעליהן צריך לתת את הדעת יותר.
רוחמה אברהם-בלילא: אני מאמינה שנזכה לשיתוף פעולה מלא עם האופוזיציה.
רוחמה אברהם-בלילא: הכוונה שלנו היא להביא למצב שבו לא תהיה הצבעה אחת על חוק התקציב.
רוחמה אברהם-בלילא: אם מפצלים את זה, גם חברי כנסת מהאופוזיציה יוכלו להצביע בעד הצעות חוק כאלה ואחרות.
רוחמה אברהם-בלילא: בעבר, חבר הכנסת אורון טען שגם אם ישב והכין את כל רפורמת ויסקונסין הוא הצביע נגדה במליאה, כי החוק הובא כמקשה אחת.
רוחמה אברהם-בלילא: כנסת ישראל, בשיתוף פעולה עם יושב-ראש הקואליציה תראה פנים חדשות לעם ישראל תוך דיון נוקב, מעמיק והכי פורה שאפשר.
ראובן ריבלין: זה יוצבע באופן נפרד?
רוחמה אברהם-בלילא: הצעות החוק שיוגשו ויפוצלו מהחוק הזה, גם יוצבעו באופן נפרד.
ראובן ריבלין: הן לא יהיו בחוק ההסדרים.
רוחמה אברהם-בלילא: יהיו סעיפים שיוצאו מחוק ההסדרים.
ראובן ריבלין: אני מבקש מגברתי לא להצהיר הצהרות.
ראובן ריבלין: אני רגיל לזה.
רוחמה אברהם-בלילא: אני לא מצהירה הצהרות.
רוחמה אברהם-בלילא: בינתיים אדוני יודע,
ראובן ריבלין: אם זה בוושינגטון או בלוס אנג'לס או בירושלים, אני שומע הצהרות שעפות בבוקר, והן סותרות את מה שאומרים בערב.
משה שרוני: יושבת-ראש ועדת הכנסת, מה שהיא אמרה עד היום, היא עמדה מאחורי זה.
רוחמה אברהם-בלילא: אז למה אתה מטיל ספק?
ראובן ריבלין: אני פוחד, שגברתי לא יודעת מה שהיא אומרת.
רוחמה אברהם-בלילא: גברתי מאוד יודעת מה היא אומרת.
רוחמה אברהם-בלילא: אם אתה רוצה, אני מוכנה לפרט לך.
ראובן ריבלין: אשאל רק שאלה אחת.
ראובן ריבלין: האם כל אותם חוקים שיפוצלו יוצבעו בהצבעה רגילה ולא במסגרת חוק ההסדרים?
רוחמה אברהם-בלילא: חד-משמעית כן.
ראובן ריבלין: זו בשורה.
רוחמה אברהם-בלילא: אתה מוכן לברך על הבשורה קצת יותר, אדוני?
ראובן ריבלין: לא רק שאני מברך על הבשורה, אני חושב שמגיעה מדליה לכל הקואליציה.
ראובן ריבלין: אבל אני אומר לך שאני מבקש מדליה על תנאי, כמובן.
ראובן ריבלין: כולם היו בני וכולם יושבים על תנאי.
ראובן ריבלין: התנאי הוא שזה תמומש.
ראובן ריבלין: מה שאת אומרת עכשיו הוא דבר מרחיק לכת וחשוב מאוד.
רוחמה אברהם-בלילא: לאור ניסיונו של אדוני – ההוצאה לפועל, המבנה התאגידי של קופות החולים, לדוגמה.
ראובן ריבלין: כל חוק שיועבר לוועדה הייעודית שלו ולא לוועדת הכספים, יוצבע בנפרד בכנסת?
ראובן ריבלין: אז אולי תסבירי.
רוחמה אברהם-בלילא: בניגוד לפעמים עברו, שבהן ועדת הכנסת שימשה מעין חותמת גומי – קיבלה את חוק ההסדרים ואת חוק התקציב והעבירה אותם ישר לוועדת הכספים, הפעם עיקר הפיצולים יהיו כאן בוועדה.
רוחמה אברהם-בלילא: לכן אני לא מכנסת את ועדת הכנסת בנושא חוק ההסדרים והתקציב עד שתושג הסכמה מלאה מה מפצלים ועל מה מצביעים בנפרד.
רוחמה אברהם-בלילא: מרבית הפיצולים יהיו לפי סעיף 121 לתקנון.
רוחמה אברהם-בלילא: ברגע שנחליט שזה יועבר לוועדה, לא כל החוקים יגיעו להצבעה ב-31 בדצמבר.